Verlamde man erg geskend ná selfmoordpogingArgieffoto Mercia Blake, bestuurder van Life24 Ambulansdienste, het gesê haar man, Clark en paramedici is na die toneel ontbied nadat die 37-jarige man ŉ veiligheidswag geroep het om hom te help. Sy het gesê volgens haar man was dit een van die grusaamste tonele wat hy nog was. “Die man het ŉ groot deel van sy linkerbobeen uitgesny en sy maag erg oopgesny. Hy het sy privaatdele heeltemal afgesny en dit het op die bad se rand gelê,” het sy gesê. “Teen die tyd wat die paramedici ontbied is, het die man klaar ŉ groot hoeveelheid bloed verloor. Ons was net betyds op die toneel om hom te stabiliseer. Hy was by sy bewussyn toe paramedici daar aankom, maar hy het niks gesê nie.” Volgens Blake het die man moontlik gekies om só selfmoord te pleeg, aangesien hy nie gevoel in sy onderlyf het nie en homself kon sny sonder om enige pyn te ervaar. “Ons vermoed hy het, toe hy homself klaar so erg gesny het, tot sy sinne gekom en die veiligheidswag geroep. Die veiligheidswag het sy ma gebel, wat hulp ontbied het. Ons word na baie selfmoordgevalle uitgeroep, maar ons het nog nooit so iets gesien nie.” Sy het gesê die man sterk tans in ŉ hospitaal aan en is buite gevaar.